

 LĒMUMS

Ādažos, Ādažu novadā

2024. gada 25. jūlijā **Nr.** **281**

**Par atļauju atdalīt zemes vienības un adrešu piešķiršanu detālplānojuma “Asteres” teritorijā, Garkalnē**

Ādažu novada pašvaldības dome izskatīja SIA “Esinvest” (reģ. Nr. 40103998964, juridiskā adrese: Krastupes iela 2, Ādaži, Ādažu nov., Latvija, LV-2164, e-pasts: siaesinvest@gmail.com) 10.06.2024. iesniegumu (reģistrēts 10.06.2024. ar Nr. ĀNP/1-11-1/24/3141) ar lūgumu piešķirt adreses un nekustamā īpašuma lietošanas mērķus parcelēm Nr.8, Nr.9, Nr.13, Nr.14 un Nr.20 saskaņā ar detālplānojuma “Asteres” īstenošanas kārtību.

Izvērtējot ar iesniegumu saistītos apstākļus, tika konstatēts:

1. Zemes vienības ar kadastra apzīmējumiem 8044 012 0619, 8044 012 0563, 8044 012 0634 (turpmāk – Zemes vienības) ir nekustamā īpašuma ar kadastra Nr. 8044 012 0491 sastāvā, kas ierakstīts Ādažu pagasta zemesgrāmatas nodalījumā Nr. 100000583627 un pieder SIA "Esinvest".
2. Zemes vienības atrodas detālplānojuma nekustamajam īpašumam “Asteres” (apstiprināts ar Ādažu novada domes 22.06.2021. lēmumu Nr.148 “Par nekustamā īpašuma “Asteres” detālplānojuma apstiprināšanu”) teritorijā (turpmāk – Detālplānojums).
3. Detālplānojuma sastāvā ir izstrādāts zemes gabalu sadalījuma plāns.
4. Ar Ādažu novada pašvaldības domes 22.02.2023. lēmumu Nr. 67 “Par nekustamā īpašuma “Asteres” detālplānojuma īstenošanas kārtības precizēšanu, Garkalne” precizēta Detālplānojuma īstenošanas kārtība un atļauts atdalīt Asteru ielu un plānoto jaunveidojamo ielu, kā arī atļaut atdalīt piecas zemes vienības, piešķirt adreses un lietošanas mērķus parcelēm Nr.1, Nr.3, Nr.10, Nr.11, Nr.12, saskaņā ar Detālplānojumu.
5. Zemes vienībai ar kadastra apzīmējumu 80440120563 bez adreses (parcele Nr.9 saskaņā ar Detālplānojumu) ir noteikts nekustamā īpašuma lietošanas mērķis 0101 (Zeme, uz kuras galvenā saimnieciskā darbība ir lauksaimniecība) 0.1483 ha platībā.
6. Saskaņā ar Detālplānojuma īstenošanas kārtības 1.6.punktu - Pašvaldība zemes gabalu adreses piešķir pēc tam, kad ir veikta 1.1. – 1.5. punktā noteikto objektu (ielu ar grants šķembu segumu, centralizētās sadzīves kanalizācijas, ūdensvada, elektroapgādes) izbūve un pēc katriem nākamajiem elektrības pieslēgumiem, kas tiek izbūvēti pēc pieprasījuma.
7. 24.05.2024. izdots Ādažu novada būvvaldes akts par būves pieņemšanu ekspluatācijā (kods 24022590023000), “Par objekta Ciemats "Asteres" (pirmā kārta "0.kārta") pieņemšanu ekspluatācijā” (BIS lietas Nr. BIS-BL-360320-5446), ar kuru ekspluatācijā pieņemta ciemata “Asteres” 0.kārta ar ielu līdz šķembu segumam un pazemes komunikācijām (centralizētā sadzīves kanalizācija, ūdensvads, elektroapgāde).
8. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
9. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
10. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa.
11. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, Ministru kabineta 29.06.2021. noteikumu Nr.455 „Adresācijas noteikumi” 9.punktu, kā arī ņemot vērā domes Attīstības komitejas 10.07.2024. atzinumu, Ādažu novada pašvaldības dome

**NOLEMJ:**

1. Atļaut atdalīt projektētās zemes vienības Nr. 8, 13, 14 un 20, atbilstoši detālplānojuma “Asteres” grafiskās daļas plānam “Zemes ierīcības plāns”.
2. Piešķirt adreses saskaņā ar sarakstu:

|  |  |  |  |
| --- | --- | --- | --- |
| **Veiktā darbība** | **Adresācijas objekts**  | **Numerācija detālplānojumā** | **Adresācijas objekta jaunā adrese** |
| piešķiršana | zemes vienība | Nr. 8 | Draugu iela 11, Garkalne, Ādažu pag., Ādažu nov., LV-2164 |
| piešķiršana | zemes vienība | Nr. 9 | Draugu iela 13, Garkalne, Ādažu pag., Ādažu nov., LV-2164 |
| piešķiršana | zemes vienība | Nr. 13 | Draugu iela 21, Garkalne, Ādažu pag., Ādažu nov., LV-2164 |
| piešķiršana | zemes vienība | Nr. 14 | Draugu iela 12, Garkalne, Ādažu pag., Ādažu nov., LV-2164 |
| piešķiršana | zemes vienība | Nr. 20 | Draugu iela 14, Garkalne, Ādažu pag., Ādažu nov., LV-2164 |

1. Noteikt/mainīt nekustamā īpašuma lietošanas mērķus atbilstoši tabulai:

|  |  |  |  |  |
| --- | --- | --- | --- | --- |
| **Veiktā darbība** | **Numerācija detālplānojumā** | **Platība, ha** | **Esošais lietošanas mērķis** | **Projektētais lietošanas mērķis** |
| noteikšana | Nr.8 | 0.1744\* | - | 0601 |
| maiņa | Nr.9 | 0.1483 | 0101 | 0601 |
| noteikšana | Nr.13 | 0.2556\* | - | 0601 |
| noteikšana | Nr.14 | 0.1839\* | - | 0601 |
| noteikšana | Nr.20 | 0.6804\* | - | 0601- 0.1504 ha |
| 0101- 0.53 ha |

\* vairāk vai mazāk, cik tiks konstatēts pēc instrumentālās uzmērīšanas dabā

0101 - Zeme, uz kuras galvenā saimnieciskā darbība ir lauksaimniecība;

0601 - Individuālo dzīvojamo māju apbūve.

1. Zemes vienībai ar kadastra apzīmējumu 8044 012 0619, no kuras paredzēts atdalīt projektēto zemes vienību Nr. 8, adresi nepiešķirt, noteikt nekustamā īpašuma lietošanas mērķi 0101 (Zeme, uz kuras galvenā saimnieciskā darbība ir lauksaimniecība) 0,7557 ha platībā (vairāk vai mazāk, cik tiks konstatēts pēc instrumentālās uzmērīšanas dabā).
2. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
3. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresi.
4. Lēmuma izpildes kontroli veikt pašvaldības izpilddirektora vietniecei.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Atdalāmo zemes vienību plāns uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU